CELEX: 52007PC0549
Language: lt
Date: 2007-09-19
Title: Pasiūlymas Europos parlamento ir Tarybos sprendimas iš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu

Svarbus teisinis pranešimas

|

52007PC0549

Pasiūlymas Europos parlamento ir Tarybos sprendimas iš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu  /* KOM/2007/0549 galutinis */  

	[pic] | EUROPOS BENDRIJŲ KOMISIJA |Briuselis, 19.9.2007KOM(2007) 549 galutinisKOMISIJOS KOMUNIKATAS EUROPOS PARLAMENTUI IR TARYBAIdėl daugiametės finansinės programos (2007–2013 m.) peržiūrosPasiūlymasEUROPOS PARLAMENTO IR TARYBOS SPRENDIMASiš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiu(pateikta Komisijos)KOMISIJOS KOMUNIKATAS EUROPOS PARLAMENTUI IR TARYBAIdėl daugiametės finansinės programos (2007–2013 m.) peržiūrosEuropos GNSS programų (EGNOS ir GALILEO) finansavimasEuropos technologijos instituto finansavimasŠis komunikatas apima Komisijos pasiūlymą dėl daugiametės finansavimo programos (toliau – finansavimo programos) peržiūros vadovaujantis 2006 m. gegužės 17 d. Tarpinstitucinio susitarimo dėl biudžetinės drausmės ir patikimo finansų valdymo 21–23 punktais.Tarpinstitucinio susitarimo 21 punkte numatyta, kad atsiradus iš anksto nenumatytoms aplinkybėms Komisija gali pasiūlyti peržiūrėti finansinę programą laikantis nuosavų išteklių maksimalios ribos.Vadovaujantis 22 punktu, kiekvieną sprendimą peržiūrėti finansinę programą ne daugiau kaip 0,03 proc. Europos Sąjungos BNP turi bendrai priimti abi biudžeto valdymo institucijos pagal Europos bendrijos steigimo sutarties 272 straipsnio 9 dalies penktoje pastraipoje nustatytas balsavimo taisykles. Kiekvieną sprendimą peržiūrėti finansinę programą daugiau kaip 0,03 proc. Europos Sąjungos BNP turi bendrai priimti abi biudžeto valdymo institucijos, Tarybai sprendžiant vieningai.Tarpinstitucinio susitarimo 23 punkte išdėstytos specialios sąlygos, kurių privalo laikytis institucijos:1.  Institucijos išnagrinės galimybę perskirstyti išlaidas tarp toje pačioje peržiūrėtoje išlaidų kategorijoje esančių programų, ypač įvertindamos visus asignavimus, kurie tikėtinai nebus išnaudoti. Turėtų būti siekiama, kad žymi sumos dalis, vertinant absoliučiąja verte ir naujai suplanuotų išlaidų procentine dalimi, neviršytų tai išlaidų kategorijai nustatytos maksimalios ribos.2.  Institucijos išnagrinės galimybę vienos išlaidų kategorijos maksimalios ribos padidinimą kompensuoti kitos išlaidų kategorijos maksimalios ribos sumažinimu.3.  Dėl peržiūros privalomose finansinės programos išlaidose negali sumažėti neprivalomoms išlaidoms skirta suma[1].4.  Atliekant bet kokią peržiūrą privalu išlaikyti atitinkamą santykį tarp įsipareigojimų ir mokėjimų.1. PAPILDOMO FINANSAVIMO POREIKIAI DėL Iš ANKSTO NENUMATYTų APLINKYBIųKomisija mano, kad naujos tendencijos, susijusios su „Galileo“ programos finansavimu (reikalinga papildoma 2 400 mln. EUR suma) ir Europos technologijos instituto finansavimu (reikalinga papildoma 309 mln. EUR suma), pateisina finansinės programos peržiūrą.1.1. „Galileo“ programos tendencijosBe finansinės programos, dėl kurios susitarė institucijos, 1A išlaidų kategorijoje „Konkurencingumas augimui ir užimtumui skatinti“ numatyta 1,005 mlrd. EUR suma galiojusiomis kainomis, vadovaujantis Komisijos pasiūlymu[2] dėl „Galileo“ programos parengimo darbui ir veikimo etapų finansavimo 2007–2013 m.Šis pasiūlymas buvo pagrįstas pradiniu veiksmų planu, kuriame numatyti trys etapai: kūrimas ir suderinimas orbitoje, parengimas darbui ir veikimas. Kūrimą etapą turėjo visiškai finansuoti viešasis sektorius, tuo tarpu parengimo darbui ir veikimo etapus turėjo finansuoti ir viešasis, ir privatusis sektoriai viešojo bei privačiojo sektorių partnerystės (VPSP) pagrindu, o įgyvendinimas turėjo vykti pagal koncesijos sutartį. Parengimo darbui etapu ES būtų suteikusi apie trečdalį finansavimo, taip pat būtų finansuojamos veiklos išlaidos per pirmuosius 3 metus. Iš viso buvo numatyta, kad ES indėlis iš Bendrijos biudžeto 2007–2013 m. sudarys 1 mlrd. EUR.2003 m. spalio 17 d. paskelbtas kvietimas teikti paraiškas sudaryti koncesijos sutartį, po jo išaiškėjo vienintelis derybų partneris – „Euro-GNSS“, jungtinis konsorciumas, kurį sudaro 8 partneriai. Derybos faktiškai prasidėjo 2006 m. sausio mėn., po pramonininkų vidaus nesutarimų ir tarpininkavimo veiksmų dėl vaidmens ir atsakomybės pasidalijimo, taip pat dėl pagrindinių sistemos antžeminių įrenginių išdėstymo. Tačiau 2007 m. pradžioje derybos dėl koncesijos sutarties nutrūko. 2007 m. kovo 22 d. posėdžiavusi Taryba (transporto ministrai) paprašė Komisijos pateikti išsamią ataskaitą apie derybų su konsorciumu pažangą ir alternatyvius skubaus kosminės erdvės infrastruktūros parengimo darbui scenarijus, įskaitant finansavimo aspektus. Europos Parlamentas taip pat paragino Komisiją pateikti atitinkamus pasiūlymus[3].Atsiliepdama į šiuos prašymus, 2007 m. gegužės 16 d. Komisija priėmė komunikatą dėl „Galileo“ programos padėties – „ Galileo“ kryžkelėje: Europos pasaulinės palydovinės navigacijos sistemos GNSS (Global Navigation Satellite system) programų įgyvendinimas “, papildytą Komisijos tarnybų darbiniu dokumentu[4]. Pagal likusį scenarijų visą veiklos pajėgumą (30 palydovų) turėtų finansuoti ir nupirkti viešasis sektorius, vėliau VPSP pagrindu pagal koncesijos schemą turėtų būti vykdoma technologinio valdymo ir eksploatavimo veikla. Pradinis veiklos pajėgumas turėtų būti pasiektas iki 2011 m. pabaigos (18 palydovų), visas veiklos pajėgumas – iki 2012 m. pabaigos (30 palydovų). Visos infrastruktūros viešajam pirkimui 2007–2013 m. reikalinga 3,4 mlrd. EUR investicija. VPSP koncesijos sutartis apimtų 2010–2030 m. laikotarpį.Vadovaudamasi minėtuoju komunikatu, 2007 m. birželio 6–8 d. posėdžiavusi Transporto ministrų taryba priėjo prie išvados, kad esamos derybos dėl koncesijos nepavyko ir jas reikia nutraukti. Taryba dar kartą patvirtino „Galileo“ kaip esminio Europos Sąjungos projekto svarbą ir, be išankstinių nuostatų dėl galutinio sprendimo, pritarė tikslui parengti „Galileo“ sistemą darbui iki 2012 m. pabaigos. Taryba pripažino, kad viešojo sektoriaus vykdomai „Galileo“ programos parengimo darbui veiklai reikėtų papildomo viešojo finansavimo ir paprašė Komisijos pateikti išsamius alternatyvius pasiūlymus dėl finansavimo, įskaitant visas viešojo finansavimo galimybes, pagrįstas papildomu nuodugniu išlaidų, rizikos, įplaukų ir tvarkaraščių įvertinimu.Savo ruožtu Europos Parlamentas 2007 m. birželio 20 d. priėmė rezoliuciją, kurioje išreikšta aiški parama tęsti „Galileo“ programą, tačiau prieštaraujama bet kokiam sprendimui, kuriuo būtų derinamas Bendrijos finansavimas ir tarpvyriausybinis papildomas finansavimas. Rezoliucijoje raginama programą visiškai finansuoti iš Bendrijos biudžeto, o Komisija kviečiama imtis iniciatyvos siūlyti finansinės programos peržiūrą pagal Tarpinstitucinio susitarimo 22 punktą arba kitas Tarpinstituciniame susitarime numatytas priemones[5].Komunikate „Galileo“ pažanga. Pakeisti Europos GNSS programų profilį“[6] Komisija pateikė išsamią įvairių finansavimo galimybių analizę, rekomenduodama finansinės programos peržiūrą, kad būtų užpildyta viešojo finansavimo spraga.Kadangi finansinės programos 1A išlaidų kategorijoje 1 mlrd. EUR suma jau numatyta, kad iš Bendrijos biudžeto būtų finansuojama visa pirmiau minėta suma, minėtoje išlaidų kategorijoje reikia mobilizuoti papildomus 2,4 mlrd. EUR, esant tokiam įsipareigojimų profiliui:Įsipareigojimų asignavimai „Galileo“(milijonai EUR, galiojusiomis kainomis) | 2007 |2008 |2009 |2010 |2011 |2012 |2013 | 2007–2013 | | Šiuo metu numatyti įsipareigojimai | 100 |151 |201 |251 |151 |151 |0 |1 005 | |Papildomai reikalingi įsipareigojimai | 0 |+ 789 |+ 599 |+ 739 |+ 120 |+ 96 |+ 57 |+ 2 400 | |Iš viso įsipareigojimų iš EB biudžeto | 100 |940 |800 |990 |271 |247 |57 |3 405 | |  1.2. Tendencijos, susijusios su Europos technologijos institutu (ETI)Atliekant tarpinę Lisabonos strategijos peržiūrą 2005 m. buvo pateiktas pasiūlymas įsteigti Europos technologijos institutą (ETI). Pasiūlymas buvo toliau formuojamas remiantis viešomis konsultacijomis, kuriose dalyvavo pagrindiniai universitetai, mokslinių tyrimų, verslo ir pramonės inovacijų organizacijos. Koncepcija buvo pateikta pirmame Komisijos komunikate: „ Atnaujintos partnerystės ekonomikos augimui ir darbo vietų kūrimui skatinti įgyvendinimas – Pavyzdinio žinių centro plėtra: Europos technologijos institutas“ [7]. 2006 m. birželio mėn. Komisija toliau plėtojo koncepciją antrame komunikate: „Europos technologijos institutas: tolesni žingsniai jo sukūrimo link “[8], pagrįstą konsultacijų rezultatais ir numatantį daug konkrečių klausimų, susijusių su siūloma ETI struktūra ir jo veikla.Europos Vadovų Tarybos susitikime 2006 m. birželio 15–16 d. buvo dar kartą patvirtinta, kad „Europos technologijos institutas (ETI), veikiantis kartu su nacionalinėmis institucijomis, būtų svarbus žingsnis, padedantis sumažinti atotrūkį tarp aukštojo mokslo, mokslinių tyrimų ir naujovių. To bus siekiama ir kitais veiksmais, stiprinančiais Europos aukšto lygio mokslinių tyrimų ir naujovių bendrijų ryšius ir sinergiją“. Komisija buvo kviečiama parengti oficialų pasiūlymą dėl ETI steigimo. Tokį pasiūlymą Komisija priėmė 2006 m. spalio 18 d.[9] Jame numatyta ETI finansavimui 2008–2013 m. skirti 308,7 mln. EUR pagal 1A išlaidų kategoriją. Šia suma bus padengtos ETI valdymo struktūros ir projekto europinio masto išlaidos, daugiausia – koordinavimo ir mobilumo, kurie reikalingi „žinių ir naujovių bendrijoms“ (ŽNB) palaikyti, išlaidos. Ši suma sudarys tik procentą viso ETI biudžeto, kadangi tikimasi, jog ETI ir ŽNB pritrauks kitus finansavimo šaltinius, tarp jų ir iš privačiojo sektoriaus.Derybose dėl 2007–2013 m. finansinės programos ETI atžvilgiu nebuvo numatyta jokių specialių nuostatų. Komisija laikė, kad ETI atidarymui finansuoti galėtų pakakti nepaskirstytų maržų, mažesnių už 1A išlaidų kategorijoje nustatytą maksimalią ribą. Taigi, siūloma 308,7 mln. EUR suma buvo įtraukta į 1A išlaidų kategorijos finansinį programavimą[10], 2008–2013 m. laikotarpiui paliekant 788,2 mln. EUR sumą. Tačiau Taryba ir Europos Parlamentas nepasiekė susitarimo nei dėl siūlomo finansavimo šaltinio, nei dėl alternatyvių finansavimo sprendimų, aptartų įvairiuose trišaliuose susitikimuose. Todėl Komisija nemato kitos alternatyvos ETI finansavimo poreikiams padengti nei padidinti maksimalią 1A išlaidų kategorijos ribą peržiūrėjus finansinę programą.ETI reikalingų papildomų įsipareigojimų asignavimų profilis, remiantis iš dalies pakeista finansine ataskaita[11], yra toks:Įsipareigojimų asignavimai(milijonai EUR, galiojusiomis kainomis) | 2007 |2008 |2009 |2010 |2011 |2012 |2013 | 2007–2013 | | - papildomi įsipareigojimai ETI finansuoti | 0 |+ 3 |+ 6 |+ 30 |+ 63 |+ 80 |+ 127 |+ 309 | | 2. GALIMYBė PERSKIRSTYTI IšLAIDAS NEVIRšIJANT 1A IšLAIDų KATEGORIJAI NUSTATYTOS MAKSIMALIOS RIBOSVadovaudamasi Tarpinstitucinio susitarimo 23 punktu, Komisija išanalizavo galimybes mobilizuoti papildomo finansavimo poreikius, kurie sudaro 2 400 mln. EUR „Galileo“ atveju ir 309 mln. EUR EIT atveju (t. y. iš viso 2 709 mln. EUR), neviršijant esamos 1A išlaidų kategorijai nustatytos maksimalios ribos. Paaiškėjo, kad visos programos kartu su atitinkamais jų paketais buvo priimtos be galimybės šiuo etapu iš esmės perskirstyti paketus ar peržiūrėti jų profilį neviršijant nustatytos maksimalios metinės ribos. Šiuo ankstyvuoju programavimo laikotarpiu būtų nepagrįsta daryti prielaidas dėl galimybės, kad asignavimai nebus išnaudoti. Tačiau Komisija siūlo, kad būtų sudaryta galimybė panaudoti 300 mln. EUR, skirtų transporto tyrimo veiklai, finansuojamai pagal mokslinių tyrimų 7-ąją bendrąją programą[12].Tarpinstitucinio susitarimo 13 punkte numatyta, kad institucijos privalo užtikrinti, jog nustatytos maksimalios ribos apimtų ir „pakankamas maržas“. Vadovaujantis paskutiniuoju finansiniu programavimu[13] ir neįtraukus ETI finansavimo, 2008–2013 m. bendra maržos suma yra 1 097 mln. EUR, didžiąja dalimi šios sumos bus galima naudotis artėjant minėtojo laikotarpio pabaigai, tuo tarpu „Galileo“ programai daugiausia papildomo finansavimo reikia laikotarpio pradžioje. Atsižvelgdama į Tarpinstitucinio susitarimo 13 punktą, Komisija daro išvadą, kad 1A išlaidų kategorijos marža negali būti naudojama papildomo „Galileo“ programos ir ETI finansavimo poreikiams padengti.3. GALIMYBė KOMPENSUOTI VIENOS MAKSIMALIOS RIBOS PADIDINIMą SUMAžINANT KITą MAKSIMALIą RIBą„Galileo“ programos veiklai, finansuotinai pagal mokslinių tyrimų 7-ąją bendrąją programą, išskaičiavus 300 mln. EUR, reikėtų užpildyti 2 409 mln. EUR finansinę spragą. Ši suma gali būti padengta naudojant 2 išlaidų kategorijos „Gamtos išteklių apsauga ir valdymas“ ir 5 išlaidų kategorijos „Administravimas“ 2007 m. ir 2008 m. maržas.Dabartiniame 2007 m. biudžete ir 2008 m. preliminaraus biudžeto projekte (PBP) 2 išlaidų kategorijoje numatytos didelės maržos, atitinkamai 2,1 mlrd. EUR 2007 m. ir 2,5 mlrd. EUR 2008 m. Beveik visos šios maržos gaunamos dėl numatomo tarpinės ribos „Su rinka susijusios išlaidos ir tiesioginės išmokos“ (EŽŪGF) įvykdymo.Naujausia informacija apie biudžeto vykdymą patvirtina galimą 2007 m. 2 išlaidų kategorijos 2 100 mln. EUR dydžio maržą. Todėl laikoma, kad ši maksimali riba gali būti sumažinta 1 689 mln. EUR dydžio suma.Atsižvelgiant į 2008 m. PBP, palankios rinkos sąlygos žemės ūkio sektoriuje ir asignuotosios įplaukos, perkeltos iš 2007 m. į 2008 m., lemia 2 išlaidų kategorijos bendrosios maržos padidėjimą, lyginant su 2007 m. biudžetu. 2008 m. 2 išlaidų kategorijoje numatyta iš viso 2 500 mln. EUR marža. Šiuo etapu nesitikima, kad pataisų raštu, kuriuo atnaujinami 2008 m. biudžeto projekto duomenys, ši marža būtų sumažinta. Komisija mano, kad sumažinus metinę maksimalią 2 išlaidų kategorijos ribą 500 mln. EUR, 2008 m. liktų pakankama marža.Todėl Komisija siūlo sumažinti 2 išlaidų kategorijos metinę maksimalią įsipareigojimų asignavimų ribą 1 689 mln. EUR 2007 m. ir 500 mln. EUR 2008 m.Be to, Komisija siūlo sumažinti 5 išlaidų kategorijos „Administravimas“ metinę maksimalią ribą 120 mln. EUR 2007 m. ir 100 mln. EUR 2008 m., taip paliekant atnaujintą 16 mln. EUR maržą 2007 m. ir 70 mln. EUR maržą 2008 m.Taigi, Komisija siūlo metinę 1A išlaidų kategorijos maksimalią ribą 2008–2013 m. padidinti iš viso 2 409 mln. EUR, tai kompensuojant 2 ir 5 išlaidų kategorijų maksimalių ribų sumažinimu 2007 m. ir 2008 m.4. ATITINKAMO įSIPAREIGOJIMų IR MOKėJIMų SANTYKIO PALAIKYMASTarpinstitucinio susitarimo 23 punkte taip pat reikalaujama, kad atliekant bet kokią peržiūrą privalu išlaikyti atitinkamą santykį tarp įsipareigojimų ir mokėjimų.2007 m. biudžete ir 2008 m. PBP metinės maksimalios mokėjimų asignavimų ribos yra atitinkamai 8 293 mln. EUR ir 8 215 mln. EUR[14]. Todėl Komisija siūlo abiems programoms finansuoti reikalingą mokėjimų asignavimų padidinimą kompensuoti sumažinant mokėjimų asignavimus 2007 m. ir 2008 m. Remiantis mokėjimų profiliu, kuris „Galileo“ programai ir ETI numatytas atitinkamose (iš dalies pakeistose) finansinėse ataskaitose, metinės maksimalios mokėjimų asignavimų ribos minėtu būdu keičiamos taip:Iš viso mokėjimų asignavimų(mln. EUR, galiojusiomis kainomis) |2007 |2008 |2009 |2010 |2011 |2012 |2013 | 2007–2013 | |- Tarpinstituciniame susitarime nurodyta dabartinė maksimali riba |123 790 |129 481 |123 646 |133 202 |133 087 |139 908 |142 180 | 925 294 | | - reikiamas pakeitimas |- 1 809 |- 391 |+ 329 | + 471 | + 568 | + 454 | + 354 | - 24 | | Biudžeto požiūriu šis pakeitimas yra neutralus, atsižvelgiant į 24 mln. EUR dydžio papildomus mokėjimus, susidarančius po 2013 m. pagal ETI mokėjimų profilį.5. SIūLOMOS FINANSINėS PROGRAMOS PERžIūROS APžVALGAToliau pateiktoje lentelėje apibendrinami siūlomi finansinės programos maksimalių ribų pokyčiai. Sumos nurodomos galiojusiomis kainomis.Įsipareigojimų asignavimai (mln. EUR) |2007 |2008 |2009 |2010 |2011 |2012 |2013 |Iš viso | | 1A išlaidų kategorija – Konkurencingumas augimui ir užimtumui skatinti | - | + 742 |+ 555 |+ 719 |+ 133 |+ 126 |+ 134 |+2 409 | | ETI finansavimas |- |+ 3 |+ 6 |+ 30 |+ 63 |+ 80 |+ 127 |+ 309 | |„Galileo“ programos finansavimas * | |+ 739 | + 549 |+ 689 | + 70 | + 46 | + 7 | +2100 | | 2 išlaidų kategorija – Gamtos išteklių apsauga ir valdymas | - 1 689 |- 500 | - |- |- |- |- |- 2 189 | |5 išlaidų kategorija – Administravimas | -120 |-100 | - |- |- |- |- | - 220 | |Visas įsipareigojimų asignavimų pokytis | - 1 809 |+ 142 |+ 555 |+ 719 |+ 133 |+ 126 |+ 134 |0 | |Visas mokėjimų asignavimų pokytis | - 1 809 |- 391 |+ 329 |+ 471 | + 568 | + 454 | + 354 | - 24 | |* galimybė panaudoti papildomus 300 mln. EUR iš mokslinių tyrimų 7-osios bendrosios programosVisa parama „Galileo“ programai | | 50789 |50599|50739 |50120 |5096 |5057 |3002400 | |Šie pokyčiai atspindimi toliau pateiktoje 2008 m. taikytinos finansinės programos lentelėje, įtraukiant jau atliktą 2008 m. techninį patikslinimą[15].Oficialus sprendimas dėl finansinės programos peržiūros turi būti pagrįstas bazine lentele, dėl kurios susitarta Tarpinstituciniame susitarime ir kurioje duomenys pateikti 2004 m. palyginamosiomis kainomis. Todėl dabartine verte išreikštos sumos turi būti perskaičiuotos pagal 2004 m. kainas, remiantis Tarpinstitucinio susitarimo 16 punktu taikant defliatorių, sudarantį 2 proc. per metus.2007–2013 m. FINANSINĖ PROGRAMA (peržiūrėta)(mln. EUR, galiojusiomis kainomis)[pic]  PasiūlymasEUROPOS PARLAMENTO IR TARYBOS SPRENDIMASiš dalies keičiantis 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo daugiametės finansinės programos atžvilgiuEUROPOS PARLAMENTAS IR EUROPOS SĄJUNGOS TARYBA,atsižvelgdami į 2006 m. gegužės 17 d. Tarpinstitucinį susitarimą dėl biudžetinės drausmės ir patikimo finansų valdymo[16], ypač į jo 21, 22 ir 23 punktus,atsižvelgdami į Komisijos pasiūlymą[17],kadangi:(1) 2004 m. Komisija pateikė Reglamento dėl Europos palydovinės radijo navigacijos programos („Galileo“) parengimo darbui ir komercinio veikimo etapų įgyvendinimo[18] pasiūlymą.(2) Pasiūlytame reglamente „Galileo“ parengimo darbui ir veikimo etapams 2007–2013 m. finansuoti iš Bendrijos biudžeto buvo numatyta skirti 1,005 mlrd. EUR sumą galiojusiomis kainomis[19], o likusią reikiamą finansavimo dalį koncesijos sutarties pagrindu turėjo suteikti privatusis sektorius.(3) Derybomis dėl koncesijos sutarties nepavyko perduoti „Galileo“ programos finansavimo dalies, kurią už pagrįstą kainą turėjo prisiimti privatusis sektorius[20].(4) Europos Parlamentas ir Taryba dar kartą patvirtino „Galileo“ kaip esminio Europos Sąjungos projekto svarbą ir pripažino papildomo viešojo finansavimo būtinybę[21].(5) 2007 m. rugsėjo 19 d. Komisija priėmė komunikatą Europos Parlamentui ir Tarybai „Galileo“ pažanga: Europos GNSS programų profilio peržiūrėjimas“[22] ir iš dalies pakeistą pasiūlymą dėl Europos Parlamento ir Tarybos reglamento dėl Europos palydovinių radijo navigacijos programų (EGNOS ir „Galileo“) įgyvendinimo tęstinumo[23].(6) Papildomo viešojo finansavimo, kurio reikia, kad būtų parengtas darbui visas viešojo sektoriaus finansuotas ir įsigytas veikimo pajėgumas, suma yra 2 400 mln. EUR galiojusiomis kainomis.(7) Komisija pateikė pasiūlymą dėl Reglamento, įsteigiančio Europos technologijos institutą (ETI)[24], suteikiant specialų indėlį iš Bendrijos biudžeto (308,7 mln. EUR galiojusiomis kainomis), skirtą finansuoti ETI valdymo struktūrą ir koordinuoti „žinių ir naujovių bendrijų“ veiklą. Užbaigus derybas dėl dabartinės finansavimo programos, ETI finansavimas nebuvo numatytas.(8) Gali būti sudaryta galimybė panaudoti 300 mln. EUR iš transporto tyrimo veiklai, finansuojamai pagal mokslinių tyrimų 7-ąją bendrąją programą[25], skirtos sumos. Likusi „Galileo“ ir Europos technologijos institutui reikalingo papildomo finansavimo dalis yra 2 409 mln. EUR, dėl to reikia padidinti 1A išlaidų kategorijos metinę maksimalią ribą 2008–2013 m.(9) Reikiamą bendros 1A išlaidų kategorijos maksimalios ribos padidinimą galima kompensuoti sumažinus 2 išlaidų kategorijos „Gamtos išteklių apsauga ir valdymas“ ir 5 išlaidų kategorijos „Administravimas“ maksimalias ribas 2007 m. ir 2008 m.(10) Tuo pačiu, siekiant išlaikyti atitinkamą įsipareigojimų ir mokėjimų santykį, metinės mokėjimų asignavimų maksimalios ribos turėtų būti patikslintos atsižvelgiant į 2007 m. ir 2008 m. maržas.(11) Todėl atitinkamai turėtų būti iš dalies pakeistas Tarpinstitucinio susitarimo dėl biudžetinės drausmės ir patikimo finansų valdymo I priedas,NUSPRENDĖ:Vienintelis straipsnisTarpinstitucinio susitarimo dėl biudžetinės drausmės ir patikimo finansų valdymo I priedas pakeičiamas šio Sprendimo priedu.Priimta Briuselyje,Europos Parlamento vardu Tarybos varduPirmininkas PirmininkasPRIEDAS2007–2013 m. FINANSINĖ PROGRAMA (peržiūrėta)[pic][1] Sąlyga netaikoma šio pasiūlymo atveju.[2] KOM(2004) 477 galutinis/2, 2006 5 24 (Iš dalies pakeistas pasiūlymas EUROPOS PARLAMENTO IR TARYBOS REGLAMENTAS dėl Europos palydovinės radijo navigacijos programos parengimo darbui ir veikimo etapų įgyvendinimo).[3] 2007 m. balandžio 26 d. Europos Parlamento rezoliucija dėl derybų dėl „Galileo“ koncesijos sutarties (P6-TAPROV(2007)0164).[4] 2007 m. gegužės 16 d. KOM(2007) 261 ir 2007 m. gegužės 16 d. SEC(2007) 624.[5] 2007 m. birželio 20 d. Europos Parlamento rezoliucija dėl Europos palydovinės radijo navigacijos programos („Galileo“) finansavimo pagal 2006 m. gegužės 17 d. Tarpinstitucinį susitarimą ir daugiametę finansinę programą 2007–2013 m. [P6_TA-PROV(2007)072 - PE 391.046/51].[6] 2007 m. rugsėjo 19 d. KOM(2007) 534.[7] 2006 m. vasario 22 d. KOM(2006) 77.[8] 2006 m. bir˛elio 8 d. KOM(2006) 276.[9] 2006 m. spalio 18 d. KOM(2006) 604.[10] 2007 m. gegužės mėn. SEK(2007) 500 – preliminaraus 2008 m. biudžeto projekto V dokumentas – 2008–2013 m. finansinis programavimas.[11] SEK(2007) 1220.[12] Biudžeto 06 antraštinė dalis.[13] 2007 m. gegužės mėn. SEK(2007) 500 – preliminaraus 2008 m. biudžeto projekto V dokumentas – 2008–2013 m. finansinis programavimas.[14] Skaičiuojant mokėjimų maržą, neatsižvelgta į asignavimus, susijusius su Neatidėliotinos pagalbos rezervu (239,2 mln. EUR) ir darbuotojų įnašais į pensijų sistemą (77 mln. EUR).[15] Komisijos komunikatas dėl 2008 m. finansinės programos techninio patikslinimo pagal bendrųjų nacionalinių pajamų pokyčius, 2007 m. balandžio 24 d. KOM(2007) 208.[16] OL C 139, 2006 6 14, p. 1.[17] 2007 m. rugsėjo 19 d. KOM(2007) 549.[18] KOM(2004) 477 galutinis/2.[19] 900 mln. EUR 2004 m. kainomis.[20] Komisijos komunikatas Europos Parlamentui, Tarybai, Europos ekonomikos ir socialinių reikalų komitetui bei Regionų komitetui, „Galileo kryžkelėje: Europos pasaulinės palydovinės navigacijos sistemos GNSS (Global Navigation Satellite system) programų įgyvendinimas“, 2007 5 16 KOM (2007) 261 ir Tarybos rezoliucija dėl „Galileo“, priimta 2007 m. birželio 6–8 d. Liuksemburge vykusiame 2805-ajame Transporto, telekomunikacijų ir energetikos tarybos posėdyje.[21] 2007 m. birželio 20 d. Europos Parlamento rezoliucija dėl Europos palydovinės radijo navigacijos programos („Galileo“) finansavimo pagal 2006 m. gegužės 17 d. Tarpinstitucinį susitarimą ir daugiametę finansinę programą 2007–2013 m. [PE 391.046, p. 51 – P6_TA-PROV(2007)0272] bei pirmiau minėtą Tarybos rezoliuciją dėl „Galileo“.[22] 2007 m. rugsėjo 19 d. KOM(2007) 534.[23] 2007 m. rugsėjo 19 d. KOM(2007) 535.[24] KOM(2006) 604 galutinis/2.[25] Biudžeto 06 antraštinė dalis.